நீலமணி ரௌத்ரே

நீலமணி ரௌத்ரே (ஆங்கிலம்: Nilamani Routray; ஒடியா: ନୀଳମଣି ରାଉତରାୟ)(24 மே 1920 - 4 அக்டோபர் 2004) என்பவர் இந்திய அரசியல்வாதி மற்றும் 1977 முதல் 1980 வரை ஒடிசாவின் முதலமைச்சராக இருந்தவர் ஆவார். இவர் வி. பி. சிங் தலைமையிலான மத்திய அரசில் சுகாதாரம் மற்றும் குடும்ப நலத்துறை அமைச்சராகவும், பின்னர் வனம் மற்றும் சுற்றுச்சூழல் அமைச்சராகவும் பணியாற்றினார். இவர் 4 அக்டோபர் 2004 அன்று இறந்தார்.

அரசியல் வாழ்க்கை 
அகில இந்திய மாணவர் கூட்டமைப்பின் ஒடிசா பிரிவை நிறுவியவர் நீலமணி ரௌத்ரே ஆவார். இவர் 1967 முதல் 1970 வரை இந்திய தேசிய காங்கிரசின் ஒடிசா மாநிலத் தலைவராக இருந்தார். பின்னர் இவர் உத்கல் காங்கிரஸில் சேர்ந்து அதன் தலைவரானார். இதன்பிறகு பாரதிய லோக் தளத்திற்கு மாறி, மாநிலப் பிரிவின் தலைவராக ஆனார். இவர் 1989-ல் இந்திய நாடாளுமன்ற புரி மக்களவை தொகுதி உறுப்பினராகத் தேர்ந்தெடுக்கப்பட்டார்.

விருது 
ரௌத்ரே சுயசரிதையான ஸ்ம்ருதி ஓ அனுபூதி (1986) 1988-ல் ஒடிசா சாகித்திய அகாதமி விருதினை வென்றது.

மேற்கோள்கள் 

இந்திய தேசிய காங்கிரஸ் அரசியல்வாதிகள்
9வது மக்களவை உறுப்பினர்கள்
2004 இறப்புகள்
1920 பிறப்புகள்
ஒடிசா முதலமைச்சர்கள்